COMUNICARE A COMISIEI CĂTRE PARLAMENTUL EUROPEANîn conformitate cu articolul 294 alineatul (6) din Tratatul privind funcţionarea Uniunii Europeneprivind poziția adoptată de Consiliu (la prima lectură) în vederea adoptării unei Directive a Parlamentului European și a Consiliului privind instituirea spațiului feroviar unic european (Reformare) /* COM/2012/0119 final - 2010/0253 (COD) */





2010/0253 (COD) COMUNICARE A COMISIEI CĂTRE PARLAMENTUL EUROPEAN în conformitate cu articolul 294 alineatul (6) din Tratatul privind funcţionarea Uniunii Europene privind poziția adoptată de Consiliu (la prima lectură) în vederea adoptării unei Directive a Parlamentului European și a Consiliului privind instituirea spațiului feroviar unic european (Reformare) 1. Istoricul dosarului Data transmiterii propunerii către Parlamentul European și către Consiliu [document COM(2010) 475 final – 2010/0253(COD)]: || 21.9.2010 Data avizului Comitetului Regiunilor: || 28.1.2011 Data avizului Comitetului Economic și Social European: || 16.3.2011 Data avizului Parlamentului European la prima lectură: || 16.11.2011 Data adoptării acordului politic al Consiliului în vederea unei poziții la prima lectură a Consiliului: || 12.12.2011 Data adoptării poziției Consiliului la prima lectură: || 8.3.2012 2. Obiectul propunerii Comisiei Procedurile în constatarea neîndeplinirii obligațiilor, plângerile primite de la părțile interesate, precum și diferite studii și rapoarte referitoare la punerea în aplicare a primului pachet feroviar au demonstrat că există posibilitatea de a îmbunătăți cadrul actual de reglementare. În acest context, dincolo de simplificare și de sporirea transparenței, propunerea Comisiei de a reforma primul pachet feroviar vizează (a) finanțarea și tarifarea adecvată a infrastructurilor feroviare, (b) condițiile de concurență de pe piața feroviară și (c) reformele organizatorice necesare pentru asigurarea unei supravegheri optime a pieței: (a) Primul obiectiv al propunerii de reformare îl constituie asigurarea unei finanțări adecvate, transparente și sustenabile a infrastructurii și, datorită unei mai bune previzibilități a dezvoltării infrastructurii și a condițiilor de acces, facilitarea realizării de investiții de către întreprinderile feroviare, împreună cu un nivel și o structură mai potrivite pentru tarifarea infrastructurii, îmbunătățirea competitivității operatorilor feroviari față de alte moduri de transport și contribuirea la internalizarea costurilor de mediu. (b) Al doilea set de obiective este reprezentat de evitarea denaturării concurenței din cauza finanțării din fonduri de stat a activităților comerciale, prevenirea culegerii unor informații sensibile din punct de vedere comercial de către întreprinderile istorice și a utilizării acestora împotriva potențialilor concurenți, eliminarea conflictelor de interese din cadrul administrației serviciilor conexe transportului feroviar și creșterea disponibilității acestora pentru nou intrați, precum și o mai mare transparență la nivelul pieței, pentru asigurarea unei reale concurențe. (c) În ceea ce privește supravegherea reglementară, propunerea de reformare dorește să asigure că organismele de reglementare sunt în măsură să își îndeplinească sarcinile în mod eficace, datorită unei mai mari independențe, competențelor extinse și mijloacelor suplimentare puse la dispoziția lor. 3. Comentarii asupra poziției Consiliului 3.1 Comentarii generale asupra poziției Consiliului Consiliul a ajuns la un acord politic la 12 decembrie 2011 și a adoptat, cu majoritate calificată, o poziție la prima lectură la 8 martie 2012. Deși se păstrează consecvența cu obiectivul general de simplificare și de creștere a transparenței prin consolidarea celor trei directive în vigoare și a modificărilor acestora, Consiliul a slăbit propunerea Comisiei în ceea ce privește accesul la serviciile conexe transportului feroviar, finanțarea infrastructurii, tarifele de utilizare a infrastructurii și competențele organismului de reglementare. În unele cazuri, poziția Consiliului confirmă legislația existentă fără a o îmbunătăți, în pofida faptului că există diverse motive (enumerate la punctul 2 de mai sus) care justifică un astfel de efort. În acest sens, poziția Consiliului s-ar îmbunătăți dacă s-ar lua în considerare unele amendamente adoptate de Parlamentul European. 3.2 Comentarii detaliate ale Comisiei Comentariile detaliate sunt prezentate în funcție de principalele domenii de activitate vizate de proiectul de directivă. 3.2.1 Dispoziții generale (articolele 1-3) Modificările Consiliului urmăresc în general un nivel mai mare de clarificare și simplificare a dispozițiilor existente și sunt, în consecință, acceptabile pentru Comisie. 3.2.2 Independența administrării; separarea administratorilor de infrastructură de operatorii de transport (articolele 4-7) Din nou, modificările Consiliului vizează, în principal, o clarificare și simplificare sporită a dispozițiilor existente. Prin urmare, Comisia poate accepta aceste îmbunătățiri. 3.2.2 Îmbunătățirea situației financiare a administratorilor de infrastructură și a întreprinderilor feroviare (articolele 8 și 9) Consiliul leagă cerința de echilibrare a conturilor administratorului de infrastructură de acordul contractual dintre autoritatea competentă și administratorul de infrastructură care poate acoperi o perioadă mai mare și, prin urmare, față de propunerea Comisiei, nu oferă o bază la fel de solidă pentru a asigura planificarea și realizarea pe termen lung a investițiilor în infrastructură. 3.2.4 Accesul la infrastructura și serviciile feroviare (articolele 10-13) Majoritatea modificărilor introduse de Consiliu respectă obiectivul general al propunerii Comisiei. Cu toate acestea, Comisia consideră regretabil faptul că cerința de separare juridică a întreprinderilor feroviare care au o poziție dominantă de operatorii de infrastructuri de servicii este limitată la independența din punct de vedere organizatoric și decizional și la obligația de a deține conturi separate. Răsturnarea sarcinii probei în ceea ce privește existența unor alternative viabile este diminuată. În fine, poziția Consiliului păstrează obligația de a pune la dispoziție o infrastructură de servicii care nu este în folosință prin închirierea sau concesionarea către o altă parte interesată, însă aceasta este valabilă în cazul interesului explicit al întreprinderilor feroviare de a avea acces la respectiva infrastructură pe baza nevoilor demonstrate și după o perioadă de neutilizare extinsă la 3 ani, în loc de 2 ani conform propunerii Comisiei. 3.2.5 Acorduri transfrontaliere (articolul 14) Poziția Consiliului, ce prezintă mai amănunțit procesul care trebuie urmat pentru a asigura conformitatea acordurilor transfrontaliere cu legislația UE, este acceptabilă pentru Comisie. 3.2.6 Sarcinile de monitorizare ale Comisiei (articolul 15) Modificările Consiliului care precizează sarcinile respective sunt acceptabile pentru Comisie. 3.2.7 Acordarea de licențe întreprinderilor feroviare (articolele 16-25) Consiliul a introdus un număr mic de modificări în propunerea Comisiei, care vizează clarificarea dispozițiilor existente și sunt acceptabile pentru Comisie. 3.2.8 Tarifele de utilizare a infrastructurii și alocarea capacității de infrastructură (articolele 26-54) Majoritatea modificărilor introduse de Consiliu urmăresc clarificarea dispozițiilor existente și sunt, în consecință, acceptabile pentru Comisie. Cu toate acestea, Comisia regretă faptul că propunerea sa a fost slăbită de Consiliu, care a conferit doar un caracter opțional diferențierii tarifelor în funcție de performanțele acustice sau de utilizarea ERTMS, precum și introducerii unor tarife de rezervare. Consiliul a redus la 3 ani durata minimă a acordului contractual dintre autoritatea competentă și administratorul de infrastructură pentru planificarea și finanțarea infrastructurii. Comisia are convingerea că propunerea sa inițială de 5 ani constituie un compromis optim și că (la fel ca în cazul punctului 3.2.3) poziția Consiliului va submina investițiile pe termen lung. Consiliului a inclus o dispoziție care permite recuperarea integrală a costurilor pentru transportul de mărfuri dinspre și către țări terțe pe o rețea al cărei ecartament este diferit de cel al rețelei feroviare principale din UE. Comisia consideră că o astfel de scutire nu poate fi justificată de o astfel de diferență pur tehnică și nu economică sau operațională. 3.2.9 Organismul de reglementare (articolele 55-57) Majoritatea modificărilor introduse de Consiliu au ca rezultat slăbirea poziției organismului de reglementare în comparație cu propunerea inițială a Comisiei. Comisia regretă că Consiliul a conferit un caracter pur opțional posibilității autorităților de reglementare de a interveni în privința aspectelor legate de finanțare (în special în ceea ce privește adoptarea unor planuri de afaceri pentru infrastructură, a acordurilor contractuale cu autoritățile naționale și a planurilor privind saturarea). Comisia consideră în continuare că se justifică necesitatea unor cerințe mai clare în vederea protejării independenței personalului autorităților de reglementare. 3.2.10 Dispoziții finale (articolele 58-67) În unele cazuri, Consiliul a limitat competențele Comisiei de a adopta acte delegate sau acte de punere în aplicare, dar rezultatul este totuși acceptabil pentru Comisie. Deși Comisia regretă abordarea restrictivă în ceea ce privește stabilirea caracterului esențial al anexelor specifice, majoritatea modificărilor ar urma să îi ofere Comisiei noi posibilități de a asigura o punere în aplicare armonizată a legislației și, prin urmare, poate fi considerată acceptabilă. Consiliul propune 36 de luni pentru transpunere. Comisia consideră că este de preferat un termen mai scurt, precum cel prevăzut de Parlament. 4. Concluzie Prezenta propunere este deosebit de importantă pentru atingerea obiectivelor stabilite în comunicarea intitulată „Foaie de parcurs pentru un spațiu european unic al transporturilor – Către un sistem de transport competitiv și eficient din punct de vedere al resurselor”, adoptată la 28 martie 2011. Aceasta ar trebui, de asemenea, să pregătească terenul pentru adoptarea de către Comisie a unor noi inițiative în 2012, menite să stimuleze o mai mare integrare a pieței în domeniul transportului feroviar și, prin urmare, ar trebui să fie adoptată de colegislatori cât mai curând posibil. În pofida faptului că mai multe dispoziții au fost slăbite, Comisia consideră că poziția Consiliului reflectă obiectivele principale ale propunerii sale și, prin urmare, consideră că procesul legislativ și discuția cu Parlamentul European ar trebui să continue în a doua lectură.